Exqrch/javanese-Komodo-pixelgpt huggingface dataset:
Curtius ndidik Tussaud wonten ing seni patung lilin
Nalika taun 1765, Curtius damel patung lilin Marie-Jeanne du Barry, selir saking Raja Louis XV saking Perancis
Cetakan saking patung mau inggih punika benda paling sepuh ingkang taksih wonten saking sajarah musiyum patung lilin punika
Paméran ingkang kapisanan saking karya lilin Curtius dipunadani wonten ing taun 1770 lan narik kawigatosan saking kathah tiyang
Paméran mau pindhah dhateng Palais Royal ing Paris wonten ing taun 1776
Curtius mbikak papan ingkang angka 2 kanggé karya-karyanipun punika wonten ing Boulevard du Temple wonten ing taun 1782 kanthi nama "Caverne des Frands Voleurs", asal muasal saking pérangan musèum ingkang dipunkenal sapunika minangka Chamber of Horrors (teges barès Kamar Horor)
Tussaud damel patung lilin ingkang kapisanan, inggih punika patung Francois Marie Arouet de Voltaire, utawi ingkang langkung asring dipunkenal kanthi nama Voltaire,wonten ing taun 1777
Tokoh-tokoh kondhang sanèsipun ingkang dipundamel patung tiruanipun, kados ta Jean Jacques Rousseau lan Benjamin Franklin
Sadanguning Revolusi Perancis piyambakipun damel panutup wajah mayit kanggé para tokoh ingkang dados kurban
Piyambakipun rila kanggé pados sirah-sirah para kurban ingkang pedhot ing tengah-tengah tumpukan mayit supados saged mungkasaken panutup rai mayit punika kanthi sampurna
Nalika Curtius séda wonten ing taun 1794, piyambakipun nilaraken kolèksi patung-patung lilinipun dhateng Tussaud
Wonten ing taun 1802, Marie Tussaud pindhah dhateng London
Minangka konsekuènsi Perang Inggris-Perancis, piyambakipun boten saged wangsul dhateng Perancis saèèngga kanggé gesang piyambakipun kedah kliling Inggris lan Irlandia mamèrakan karya-karyanipun
Sawetawis wekdal karya-karyanipun punika naté dipunpaméraken wonten ing Lyceum Theatre
Piyambakipun lajeng saged gadhah papan paméran permanén kanggé karya-karyanipun wonten ing Baker Street, London, nalika taun 1835 (ing papan ingkang dipunsebut "Baker Street Bazaar")
Salah satunggaling atraksi utama musiyum Tussaud inggih punika "The Chamber of Horrors"
Pérangan eksibisi nedahaken sapérangan kurban Revolusi Perancis lan ugi patung-patung para pembunuh lan penjahat sanèsipun
Nama ruangan puniaka kaparaingaken déning satunggaling tiyang wonten ing kalawarta Punch nalika taun 1845
Tokoh-tokoh misuwur sanès lajeng wiwit katambahaken wonten ing ruwang paméran, kalebet ugi Horatio Nelson lan Sir Walter Scott
Sapérangan patung lilin ingkang dipundamel déning Tussaud piyambak taksih wonten dumugi dinten punika
Wonten ing taun 1842, piyambakipun damel patung lilin dhirinipun piyambak ingkang sapunika kapajeng ing lawang mlebet utama muséumnipun
Museum Madame Tussaud pindhah dhateng alamatipun sapunika ing Marylebone Road nalika taun 1884
Nalika taun 1925 kebakaran ngrisak kathah saking patung-patung ingkang wonten, nanging cétakan-cétakanipun saged dipunslametaken saèngga patung-patung lilin bersejarah mau saged dipundamel malih
Museum lilin Madame Tussaud sapunika sampun ngrembaka dados sawijining jujugan plesiran ing London, jèjèran kaliyan London Planetarium ing sisih kilénipun.
Museum punika sampun gadhah cabang ingAmsterdam, Las Vegas, New York City, Hongkong, Shanghai, Hollywood-Los Angeles, lan Washington D.C
Sakmenika, patung-patung lilin Madame Tussauds kasusun saking tokoh-tokoh sajarah, kulawarga kraton, bintang filem, atlet kondhang lan tokoh-tokoh kriminal ingkang kondhang
Museum Madame Tussauds sapunika sampun dados kagunganipun sawijining parusahan wisata ingkang nama Merlin Entertainments sasampuning ngakuisisi Tussauds Group nalika wulan Mèi 2007.
Louis IV saking Prancis Louis IV (10 Séptember 920 – 30 Séptember 954), asring sinebat d'Outremer utawi Transmarinus (kekalihipun gadhah teges "saking mancanegari"), inggih punika raja saking Prancis Kilèn, utawi raja Prancis ingkang miyos tanggal 5 September 920 ing London
Louis IV kalebet trah kulawargi dhinasti Carolingian, putranipun Charles ingkang Prasaja lan Eadgifu saking Inggris, putrinipun Raja Edward ingkang Langkung Sepuh
Louis IV palakrami kaliyan Gerberga von Sachsen (913-969)
Panjenenganipun punika gadhah trah saking Prancis, Bèlgia, lan Jerman
Louis IV maréntah Prancis awit taun 936-954 lan nelasaken sapérangan ageng saking wekdal kakuaosanipun kanggé nglawan Hugh ingkang Agung
Wekdal Louis IV taksih alit, wonten kadadosan inggih punika ramanipun ingkang namanipun Charles III dipunkunjara déning para bangsawan
Charles dipunkunjara watawis taun 923
Louis IV kaliyan ibunipun ingkang asma Eadgifu saking Inggris lajeng dipunasingaken dhateng Inggris
Louis nelasaken mangsa alit lan mudha ing Inggris
Ing Inggris Louis IV pidalem ing pura Raja Wessex Æthelstan
Louis IV kondur dhateng Prancis sasampunipun Raja Raoul tilar donya ing taun 936
Jumeneng Nata dados Raja Prancis
Nalika Rudolph ingkang ngrebat kakuaosanipun Charles tilar donya, Ralph saking Burgundi, Hugh ingkang Agung lan para bangsawan milih Louis IV kanggé dados raja
Louis IV kondur saking Inggris taun 936 lan jumenengan (dipundadosaken raja) ing Laon nalika tanggal 19 Juni 936
Louis IV dipunsahaken minangka raja Prancis déning Artand, Biskop Agung Reims, dinten Ahad 19 Juni 936
Biskop Artand punika kalebet panjurung utami Louis IV mengsah Hugh ingkang Agung
Flodoard, satunggaling ahli sajarah sampun nyerat prastawa konduripun Louis IV, makaten isinipun: Cecongkrahan Pulitik
Konflik utawi cecongkrahan pulitik Raja Louis IV lan Hugh narik kawigatén Raja Otto ingkang Agung saking Jerman kanggé nyerang Prancis
Amargi ngadhepi mengsah ingkang sami, Louis IV lan Hugh sarujuk manunggal kanggé ngicalaken serangan saking Otto
Wekdal samanten Hugh dipuncepeng Artaud, penasihatipun Raja Otto lan Hugh dipunkunjara
Déné Raja Louis IV ugi saged dipuncepeng déning Normandia, sadèrèngipun dipunculaken malih
Sasampunipun dipunsahaken minangka raja Louis IV "d'Outremer"
Louis IV nandhesaken otonomi wewengkonipun saking Hugh ingkang Agung, ingkang sampun paring dhawuh supados Louis IV lan ibunipun maréntah ing Laon nalika taun 937
Louis kabukti boten dados "bonékah" raja Hugh, Louis IV ngantos mbebelani pindhah saking Paris dhateng Laon kanggé nyegah prabawa Hugh
Nalika Hugh lan Hebert nyerbu wewengkon Laon ing taun 940, Louis IV kanthi ajiwa sinatriya mbebelani kuthanipun, nanging amargi Hugh dipunbiyantu raja Jerman, Otto I, pungkasanipun Louis IV kawon ing taun 941
Louis IV kaliyan Otto salajengipun nindakaken prajanjen damé ing wulan Novémber 942
Kekalihipun sarujuk rerukunan malih sasampunipun Herbert, panjurung utami Hugh tilar donya ing taun 943
Sanajan gadhah namung kedhaulatan "de facto" ingkang winates ing kutha Laon kémawon lan sapérangan wewengkon ing Prancis sisih lèr, Louis IV gadhah grengseng ingkang ageng kanggé mbrastha para pamberontak.
Ing wekdal kawitanipun pamaréntahan, Louis IV nyerang wewengkon Burgundi lan Aquitaine ing taun 937
Taun 939 Louis IV boten akur kaliyan Kaisar Otto ingkang Agung, ingkang ndamel kekalihipun ngawontenaken paprangan
Para bangsawan ingkang wonten ing wewengkon-wewengkon Prancis nyatakaken béla setya dhateng raja Prancis Louis IV
Sanajan Louis IV palakrami kaliyan Gerbega saking Prancis, rayinipun Otto ingkang Agung
Palakrami Louis IV kaliyan Gerbega punika boten pikantuk idin saking Otto
Kanggé sawatawis wekdal wontenipun palakrami punika saged ndadosaken Louis IV kaliyan Otto rukun lan boten mengsahan
Nanging paprangan lajeng dipunterasaken, Otto ingkang Agung nyengkuyung panguwaos saking golongan pamberontak saking karajan Prancis
Ngantos dumugi warsa 942 dèrèng wonten predaméan antawisipun pihak kalih kalawau, sanajan sampun ngawontenaken prajanjén "Visé-sur-Meuse"
Sédanipun William Longsword, pangarsa wewengkon Normandia, ingkang nemahi pati déning Arnulf ing wulan Dhésèmber 942, ndamel Louis IV ngupadi kanggé pikantuk hak ngopéni Richard, laré enèm calon pawaris tahta Louis IV
Sasampunipun boten saged nguwaosi wewengkon Normandia, wewengkon ingkang sadèrèngipun dados kakuaosanipun Louis IV sami uwal lan dipunrebat déning mengsah-mengsahipun
Louis IV palakrami kaliyan Ratu Gerbega lan patutan: Tilar Donya
Ing pungkasaning pamaréntahan, Louis IV kathah nemahi gangguan kados paprangan kaliyan Hugh ingkang Agung, ugi wonten serbuan saking Honggari dhateng wewengkon Prancis sisih kidul
Louis IV tilar donya ing tanggal 10 Séptember 954
Wonten pamanggih sanès bilih panjenenganipun tilar donya 25 Séptember 954 ing Reims, Prancis kanthi sebab ingkang boten saged dipuntemtokaken
Pamanggih sanèsipun ngéngingi sabab tilar donyanipun Louis IV punika amargi dhawah saking turangga
Salajengipun pamaréntahan Prancis dipunpasrahaken dhateng putranipun ingkang namanipun Lothaire.
Michel Platini Michel Platini (#ALIH) iku salah siji tokoh kang misuwur ing donya ulah raga, mligi ing babagan bal-balan saka Prancis
Ing Juventus, Platini ngasilaké juwara ing Liga Champions nalika taun 1985
Platini sasuwéné urip ing donya bal-balan piyambaké wis main kaping 501, lan nggawé 265 gol
Platini uga tau éntuk bebungah minangka juru main bal-balan paling apik ing Éropah "(Ballon d'Or)" kaping telu, ya iku ing taun 1983, 1984, lan 1985
Michel Platini dadi juru main nasional ing Piala Donya FIFA taun 1978, 1982 lan 1986
Ing taun 1982 lan 1986 Prancis bisa nembus semifinal Piala Donya FIFA
Platini main ing posisi juru main tengah
Piyambaké karo Alain Giresse, Luis Fernandez lan Jean Tigana bebarengan nyengkuyung ing lapangan tengah tim nasional Prancis ing taun 1980-an
Piyambaké uga dadi juru main nasional Prancis kang menangké Piyala Éropah 1984
Platini uga dadi juru main kang nggawé gol paling akèh lan kapilih dadi juru main paling apik ing kajuwaraan iku Sanajan dadi juru main tengah Michel Platini isih bisa gawé gol
Ing taun 1984 piyambaké malah dadi "top score" (juru main kang nyétak gol paling akèh) ing Piyala Éropah 1984
Platini saliyané dadi juru main tengah kang apik, piyambaké uga misuwur dadi juru tendhangan bébas
Michel Platini tau nyekel rékor juru main kang ngegolaké paling akèh ing tim nasional Prancis ya iku 41 gol nganti tekan 2007
Banjur rekor iku direbut déning Thierry Henry
Platini dadi pelatih Tim Nasional Prancis awit taun 1988 tekan 1992
Wiwit taun 1992 tekan 1998, Platini dadi co-présidhèn Piala Donya FIFA Komite Panyelenggara kanggo Piala Donya FIFA 1998 ing Prancis
Saliyané iku uga dadi wakil-présidhèn Fèderasi Sépakbola Prancis (FFF) wiwit taun 2000
Saiki Michel Platini njabat dadi wakil Présidhèn Federasi Bal-balan Prancis sarta dadi Présidhèn Uni Bal-balan Éropah (UEFA)
Platini putrané Aldo lan Anna (Piccinelli née), katurunan Italia
Kulawarga Anna asalé saka provinsi Belluno, déné bapaké Aldo, Francesco Platini, iku imigran saka Agrate Conturbia, ing provinsi Novara, lan dumunung ing Prancis sabubaré Perang Donya I
Aldo iku juru main bal kang profésional lan tau dadi direktur ing AS Nancy, tim kang dibéla Platini nalika miwiti pagawéyan ing bal-balan
Michel Platini miwiti urip ing bal-bala awit umur 16 taun, ing turnamèn "Coupe Gambardella" ing tim junior Jœuf mungsuh tim junior Metz
Saka kono, Platini éntuk undhangan saka tim Metz, nanging nalika iku sikilé lara
Amarga pelatih Metz kang nalika iku ngundang Platini pindhah saka timé, banjur Platini tetep mbela Jœuf ing liga dhaérahé
Sawisé iku Platini ngajukaké lamaran main ing Metz manèh, ing tès keséhatan dhèwèké semaput
Platini divonis déning dhokter dhèwèké duwé lara napas lan lemah jantung
Banjur Platini mèlu gabung ing tim cadhangan Nancy kang nalika iku dilatih déning bapaké ing sasi September 1972.
Ing kono Platini éntuk kenalan kiper Jean-Michel Moutier
Michel Platini miwiti karir ing tim cadhangan Nancy kanthi apik
Piyambake gawé telung gol utawa asring diarani "hat-trick" ing tetandhingan nalika mungsuh tim cadhangan Wittelsheim
Saka iku Platini banjur diusulké lumebu tim inti
Wiwitané Platini dadi juru main cadhangan mungsuh Valenciennes
Nalika iku Platini diidoni lan kaantem nalika ana gelut ing tribun
Banjur Platini lumebu ing tim cadhangan manèh, nanging dhèwèké kena lara ing pergelangan sikil
Ing sasi Maret 1974, Platini durung bisa nudhuhake kaprigelané ing lapangan, ditambah manèh dhèwèké lara "fraktur" ing lengen kiwané, nalika mungsuh OGC Nice
Awit saka iku Platini ora bisa mbéla Nancy ing sisa tetandhingan liga Prancis
Ing taun mau Nancy mudhun ing Ligue 1
Ing taun sabnajure Nancy munggah manèh ing divisi siji Liga Prancis kanthi gampang
Ing kono Platini dadi juru main kang wigati
Platini nyetak 17 gol, lan akèh-akèhe digawé saka tendhangan bébas, awit saka iku Platini dadi juru tendhangan bébas
Saint-Étienne, kang dadi pimpinan klasemen Liga Prancis nalika iku kasingkir saka Piala Prancis nalika mungsuh Nancy
Ing tetandhingan mau Platini nyétak rong gol saka tendhangan bébas
Platini latihan tendhangan bébas karo Moutier kipere Nancy, lan nggunakaké pager kang kaya témbok
Kanthi mbaliké Nancy ing Ligue 1, Platini uga dines ing militèr
Nanging Platini tetep ngupaya bisa mbéla Nancy ing Ligue 1
Nalika mungsuh Laval, Platini "hat-trick" (ngegolake telu), nanging ing kono Platini cidra ing dhengkul
Miturut dhokter Platini wis angèl mari lan ora bisa bal-balan manèh
Nanging rong minggu saka laarané iku Platini bisa mèlu gabung manèh ing Nancy kanggo Piala Prancis ing semi-final mungsuh Marseille ing Parc des Princes
Sawisé mèlu Olimpiyade Montreal taun 1976, Platini nandhatangani kontrak rong taun kanro Nancy, iku kontrak propesional kang pisanan
Ing taun 1978, Platini kasil nggawa Nancy dadi juwara Piyala Prancis 1978
Ing final Nancy mungsuh Nice
Ing kono Platini ngegolké siji
Présidhèn Valéry Giscard d'Estaing mènèhi piyala
Rong minggu saka final iku, Platini lan rombongan budhal ing Piala Donya FIFA
Kurang luwih 7 taun Platini ing AS Nancy, Platini pindhah ing AS St
Etienne, piyambaké main kaping 145 lan gawé 82 gol
Nalika iku Platini umuré isih 19 taun, nanging amarga anggoné main ing tengah lapangan iku apik, mula bisa gawé tim-tim Éropah kepincut
Tim gedhé kang kepincut kaya ta Valencia lan Inter Milan kepincut banget marang Platini
Malahan Platini wis tandha tangan "pra"-kontrak karo Inter Milan
Nanging amarga ana règulasi kang gawé wates pindhahé juru main, Platini banjur ora sida pindhah Inter Milan, lan tetep ing AS St
Sawisé telung taun ing AS St
Etienne, Platini pindhah ing Juventus, kang dadi tim kang pungkasan kang dibéla
Ing Juventus Platini menangi kabèh apa kang dikepingini
Platini ing Juventus wiwit 1982 nganti 1987
Ing Juventus Platini main kaping 224 lan gawé 104 gol
Ing Italia Platini menangké rong "Scudetto", siji Coppa Italia, lan Liga Champions UEFA, sarta siji Piala Super Éropah, siji Piala Interkontinental lan siji Piala Cup Winners
Platini ora mung ngagungaké jenengé tim Juventus nalika iku
Ing Liga Italia Platini uga gawé prèstasi dhéwé, ya iku dadi "capocannonieri" ing serie A (juru main kang gawé gol paling akèh) telung taun ya iku ing taun 1983 kanthi 16 gol, 1984 kanthi 20 gol, lan ing taun 1985 18 gol
Awit saka iku Platini olèh "Ballon d’Or" kaping telu ing taun 1983, 1984, lan 1985
Sanajan Platini iku mung juru main tengah, nanging piyambaké bisa gawé gol kang akèh saka tendhangan bèbas
Platini lan Tragedi Heysel (29 Mèi 1985)
Tragedi Heysel kang kadadéan ing tanggal 29 Mèi 1985 ora bakal bisa dilalékaké déning para suporter Juventus lam Livepol
Final Piala Champions, nalika iku antarané Juventus lan Liverpool, ing Stadion Heysel, Brussels, Bèlgi
Kacathet ana 39 wong kang mati lan 600 wong kang lara, amarga ketiban témbok kang ambruk
Kedadéyan iku kawiwitan saka para suporter kang padha écé-écénan sadurungé bal-balan diwiwiti
Suporter Juventus ora nglawan
Banjur suporter Juventus lumayu ing témbok kang dadi wates
Amerga saking akèhé suporter kang mara menyang témbok mau, ndadèkaké témbok mau ambruk ngebruki para suporter.
Ana 32 suporter Juventus, 4 warga nagara Bèlgi, 2 warga nagara Prancis lan 1 warga nagara Irlandia, katiwasan ing papan panggonan iku
Bal-balan iku tetep diterusaké sanajan ana karusuhan
Suporter Juventus uga ana kang nglawan
Bal-balan mau dimenangaké Juventus 1-0 lan gol iku dicithak déning Platini saka sépakan pénalti
Saka kadadéan mau, tanggal 30 Mèi 1985 UEFA kang diwakili déning penyidhik resminé, Gunter Schneider, njléntrèhaké yèn kang salah suporter Liverpool
Saka prastawa iku tim-tim saka Inggris ora dièntukaké main bal-balan suwéné 5 taun
Platini rumangsa awaké wis rada tuwa lan duwé niyat pènsiun saka bal-balan nalika mur 32 taun
Ing taun 1986 – 1987, Platini mutusaké pènsiun saka bal-balan
Apa kang ditindakaké Platini akèh nemoni pandangon, amarga ing umur semono Platini anggoné bal-balan isih lincah lan isih apik permainané, lan isih bisa main ing pirang-pirang mangsa manèh
Salah siji anugrah saking Gusti marang kita kabèh, teka lan lunga
Platini bakal dikenang minangka pemain kang kondhang ing Juvèntus." ujare Gianni Agnelli (Juvèntus)
Sawisé Platini pènsiun, piyambaké ora bisa adoh saka donyané bal-balan
Platini tau dadi timnas Prancis nalika taun 1988 tekan 1992
Nalika nglatih timnas Prancis, Platini kasil nggawa timnas ora kalah ing 19 tetandhingan
Sawisé iku, Platini dadi Ketuwa Panitiya Pelaksana ing Piala Donya FIFA 1998 ing Prancis
Kasuksésané Platini, nggawa awaké dadi Prèsidhén UEFA kaping pindho
Ingkang pisanan kapilih dadi Prèsidhén UEFA nalika taun 2007
Nalika iku Platini saingan karo Prèsidhén UEFA sadurungé Lennart Johansson
Platini menang tipis saka pilihan iku
Platini menang 27 suwara, déné Johansson mung 23 swara
Nanging ing taun 2011, Paltini kepilih manèh amarga ora ana saingan
Malahan juru main bal saka Brazil, Pele, njaluk Platini dadi Prèsidhén FIFA ing taun 2015
Antarané Platini lan Juvèntus isih raket banget gayutané
Platini terus mènèhi panjurung marang Juvèntus supaya dadi tim kang gedhé
Platini nglatih pisanan nalika nglatih tim nasional Prancis
Ing tanggal 1 November 1988, Platini resmi nggantèkaké Henri Michel, kang kapeksa mundur amarga imbang mungsuh Siprus (1-1) ing kuwalifikasi Piala Donya 1990
Lan Prancis ora bisa mèlu ing Piala Donya.
Banjur tujuwan pelatih ngalih ing kuwalifikasi Piala Éropah taun 1992 ing Swèdhen
Ing kono Prancis kasil, lan lolos penyisihan
Tetandhingan kang wigati ya iku nalika mungsuh Spanyol lan Cekoslovakia
Nalika dadi pelatih, Platini gawé rekor 19 tetandhingan ora kalah
Sawisé iku timnas Prancis diunggulaké
Nanging saya suwé timnas Prancis anggoné main saya èlèk, banjur Platini mundur saka kepelatihan
Michel Platini wis akèh anggoné èntuk bebungah
Bebungah bareng tim, bebungah bareng tim nasional, uga bebungah kanggo awaké dhéwé
Ing taun 1984 Michel Platini èntuk bebungah minanggka juru main kang nyithak gol paling akèh ing Piala Éropah kanthi nyithak sangang gol
Ing tim nasional Platini nggawa Prancis ing Piala Donya FIFA kaping telu, ya iku ing taun 1978, 1982, lan 1986
Ing rong taun kang pungkasan tim nasional Prancis tekan semi final
Platini kaping 72 mbéla tim nasional Prancis, kaping 49 dadi kaptèn, lan ngegolaké kaping 41
Sasuwéné bal-balan, Michel Platini tau main ing telung tim, ya iku AS Nancy-Lorraine (1973-1979), AS Saint-Etienne (1979-82) ing Liga Prancis, lan Juventus (1982-1987) ing Liga Italia
Sasuwéné iku dhèwèké main kaping 501 lan gawé 265 gol
Platini menangaké "Ballon d'Or" (bebungah juru main paling apik ing Éropah) kaping telu ya iku ing taun 1983, 1984, lan 1985
Platini uga nglatih tim nasional Prancis ing taun 1988-1992
Sawisé iku banjur dhèwèké dadi punggawa administrator ing babagan bal-balan
Saka taun 1992 nganti taun 1998, Platini dadi "co-prèsidhén" Piala Donya FIFA Komité Panyelenggara kanggo Piala Donya 1998 ing Prancis, lan wakil-prèsidhén Fèderasi Bal-balan Prancis (FFF) saka taun 2000
Ing FIFA, Michel Platini awit taun 2002 dadi anggota Komité Eksekutif FIFA, ketuwa Komité Pangyasa Teknis, wakil ketuwa Komité Bal-balan lan wakil ketuwa saka proyek GOAL
Platini iku anggota Piala Donya FIFA Komité Penyelenggara kanggo Piala Donya FIFA 2006 ing Jerman
Saka taun 1988 tekan 1990, Michel Platini dadi anggota Komité Teknis Pangyasa UEFA
Saka taun 2002, Platini dadi anggota saka Komité Èksekutif UEFA, lan makili Komité Èksekutif ing Komité Tèknis Pangyasa UEFA
Platini uga duwé tugas ing golongan makarya UEFA ing tim lan liga
Michel Platini kapilih minangka prèsidhén kaping enem ing Kongrés UEFA kang kaping XXXI ing Dusseldorf nalika tanggal 26 Januari 2007, lan kapilih manèh kanthi aklamasi kanggo mangsa kalungguhan kaping papat kang kapindho ing Kongrès UEFA kaping XXXV UEFA kang dianakaké ing Kutha Paris tanggal 22 Maret 2011
Platini uga dadi wakil prèsidén FIFA.
Armée de Terre Angkatan Darat Perancis uatawa "Armée de Terre", yakuwi (Indonésia: "Angkatan Darat"), darat saka Angkatan Bersenjata Perancis lan kagolong angkatan militèr kang gedhé dhéwé
Nalika taun 2007, prajurit saka 134.000 "bala reguler", 15.500 "reservis", lan 25.650 masarakat "sipil"
Kabehé bala mau wis dianggep "profesional", sawisé konskripsi dibubaraké taun 1996.
Pangrancaban Bastille Pangrancaban Bastille katindakaken déning warga Paris surya 14 Juli warsa 1789
Bastille inggih punika satunggal pakunjaran ingkang dados pralambang tirani krajan Dinasti Bourbon
Pangrancaban punika minangka wiwitanipun Révolusi Perancis
Bastille dipunyasa warsa 1370 minangka bètèng kanggé njagi kitha Paris saking serangan Inggris
Nalika abad kaping 17, Bastille wiwit dipun-ginakaken minangka pakunjaran, papan panggènan para dursila kelas inggil, parèsan pulitik, saha telik
Sawetawis parèsan langsung dipunkunjara tanpi lumantar pangadilan amargi punika dhawuhipun raja.
Montpellier Montpellier iku kutha ing pasisir kidul nagara Perancis
Kutha iki ana ing sakuloné kutha Marseille, kang sami-sami kutha pésisir
Kutha iki uga salah siji pangasil mineral
Montpellier ya iku kutha ing Prancis kanthi cacahing pendhudhuk nomer 8 ing nagara iku
Montpellier minangka tangga saka kutha Nice lan kutha Marseille ing sakidulé nagara Prancis
Montpellier nganut agama Roman Katholik
Kutha iki kapimpin déning gubernur Hélène Mandroux-Colas
Mandroux-Colas ya iku gubernur kan éntuk kalungguhan nganti taun 2014
Kutha Montpellier diwiwiti saka kutha pusat ing Villeneuve-lès-Maguelone nalika Abad Pertengahan utawa Abad Romawi
Nanging uga ana panjajahan kang ngrusak lan bajak Katedral Maguelone saéngga ndadèkaké kutha iki dadi rusuh.
Canal du Midi Canal du Midi utawi Canal des Deux Mers (Occitan: "Canal de las Doas Mars / Canal del Miègjorn") punika sawijining kanal sadawaning 240 km wonten ing kidul Prancis, "le Midi"
Kanal punika ngubungaken Kali Garonne kaliyan Étang de Thau wonten ing Mediterania
Kanal kasebat punika mbentang saking kitha Toulouse dhateng palabuhan Mediterania Sète (ingkang dipunyasa kanggé ngladosi minangka pucuk wétan kanal.)
Strasbourg #ALIH #ALIH#ALIH Strasbourg (basa Jerman: "Straßburg") minangka kutha krajan "région" Alsace lan departemèn saking Bas-Rhin ingkang dumunung wonten ing Prancis pérangan wétan
Cacahing penduduk sajumlah 272.800 jiwa (2004)
Kutha punika gadhah wiyar wewengkon 78,26 km²
Kanthi gadhah angka kepadhatan penduduk sakitar 3.486 jiwa/km²
Kutha punika misuwur kanthi sebutan Grande Île* katetepaken minangka Situs Warisan Donya UNESCO wonten ing taun 1988
Kutha punika dumunung wonten ing pinggir Kali Rhein
Kutha punika ugi minangka kutha, kursi saking Dewan Éropah wonten ing 1949, ingkang Parlemèn Éropah saking taun 1992 lan Pengadilan Hak Asasi Manungsa Éropah kanggé Pura Hak Asasi Manungsa wiwit 1998, lawang sekuritas Éropah lan modal saking Éropah
Tiyang-tiyang ingkang dumunung wonten ing Strasbourg dipunwastani "Strasbourgeois" (wonten ing basa Prancis)
Kutha punika minangka kutha ingkang dados wates kaliyan Nagara Jerman, Strasbourg dados kutha ingkang "bicultural"
Sugih bab sajarahipun kanthi nilaraken kathah sanget warisan arsitèktur ingkang apik sanget
Kutha ingkang dumunung wonten ing Big Island, sedayanipun kalebetaken wonten ing "World Heritage" déning UNESCO wiwit taun 1988 kalebet ugi Katedral Notre Dame Strasbourg sarta distrik La Petite France.
Strasbourg ugi dados simbul Prancis-Jerman, langkung wiyar malih minangka simbul saking Uni Éropah
Kutha punika mligi bab pulitik, fungsi budaya lan kalembagan
Kanthi makaten dados salah satunggaling kutha kados déné Jenewa utawi New York, ingkang minangka papan organisasi internasional tanpa modal nagara
Strasbourg ugi minangka kutha konferènsi internasional, ingkang angka kalih ing Prancis sasampunipun kutha Paris.